La población de Torenu alcuéntrase enclavada na val del ríu Sil, qu'axebra en dous el conceyu, comarca d'El Bierzu, a una altitú media aprosimada de 667 m. Ta arrodiáu de  montañas de poucu desnivel, cumu son "La Gándara" ou "El Castru". Esfruta del micruclima templau y húmedu típicu bercianu determináu pula asociación de la influyencia atlántica y mediterrania. N'él afáyanse tarrenos fértiles, peru debíu a las xeladas tardías y a las temperaturas más baixas na hoya berciana, nun se cultivan comercialmente.